રિલાયન્સ ઈન્ડસ્ટ્રીઝનું માર્કેટ કેપિટલાઈઝેશન શુક્રવારે સાત લાખ કરોડ રૂપિયાને પાર કરી ગયું હતું. ટીસીએસ પછી તે આ સિદ્ધિ મેળવનારી બીજી કંપની બની છે. રિલાયન્સનો શેર શુક્રવારે બપોરે ૧૨.૨૫ વાગે તેની બાવન સપ્તાહની નવી ટોચ ૧૧૦૭.૨૫ રૂપિયા પર પહોંચી ગયો હતો અને તે સમયે ડોલર સામે રૂપિયો ૬૮.૩૨ના સ્તર પર હતો. એ મુજબ તેનું માર્કેટ કેપ ૭,૦૧,૪૦૪ કરોડ રૂપિયા($102 અબજ) થઈ ગયું હતું. જોકે બજાર બંધ થયું ત્યારે ફરી તેનું માર્કેટ કેપ સાત લાખ કરોડ રૂપિયાની નીચે સરકી જઈને ૬,૯૪,૯૪૪.૫૬ કરોડ રૂપિયા થઈ ગયું હતું.